钦定古今图书集成/历象汇编/岁功典/第008卷 > 《天道运行成岁赋》〈以题为韵〉唐·张贾
## 钦定古今图书集成/历象汇编/岁功典/第008卷 > 《天道运行成岁赋》〈以题为韵〉唐·张贾

“稽元气之成岁，察时运于上元。其始也，黄锺之律中；
其终也，招摇之星旋。不见而彰，斯强名以称道，无为
而化。故《易》知以成干，阴阳推以在位，日月贞其所躔。
运之而五行不息，成之而四序罔愆；万物被仁，咸遂
性以生植。”圣人取则，将设教以昭宣，于以体和而配
德，于以奉时而后天。厥惟至化，实资元造。天以默运
其时，后以财成其道。形于变化，知否极而受通；著以
始终，见物壮而终老。故天道之不紊，必性命之有分，
俾阴阳以周环，同圣神而广运。原夫为功不宰，为道
永贞，成之以肃杀，煦之以发生，节乃《岁经》，在一寒而
一暑；气为物母，自无名而有名。且居高而济下，谅无
迹而能行。天地以和，于焉运泰；德刑既备，然后功成，
岂止配五纬而定数，叶三辰而为正？是知天有常规，
道有彝制，谐一德以佐主，通四时而辅岁。至仁所感，
思歌造化之功；测管以窥，宁究天人之际。